**Լիլիան Մերի Ֆեյթֆուլ** (անգլ.՝ Lilian Mary Faithfull, մարտի 12, 1865(1865-03-12), Hoddesdon, Broxbourne, Հարթֆորշիր, Անգլիա, Մեծ Բրիտանիայի և Իռլանդիայի միացյալ թագավորություն - մայիսի 2, 1952(1952-05-02), Չելթնեմ, Գլոստերշիր, Գլուսթերշիր, Անգլիա, Միացյալ Թագավորություն), անգլերենի ուսուցիչ, դպրոցի տնօրեն, կանանց իրավունքների պաշտպան, դատավոր և սոցիալական աշխատող։ Նա այն կանացից մեկն էր, որոնք պայքարում էին կանանց համալսարանական կրթության համար։

1889 թվականից մինչև 1894 թվականը նա եղել է Հոլոուեյի Թագավորական քոլեջի դասախոս, այնուհետև սկսել է աշխատել Լոնդոնի թագավորական քոլեջում, որտեղ հաջորդ 13 տարիների ընթացքում փոխարինել է Կոռնելի Շմիտցին Կանանց բաժնի փոխտնօրենի պաշտոնում։ 1907 թվականից մինչև 1922 թվականնը եղել է Չելտենհեմի կանանց քոլեջի տնօրենը։ 1920 թվականին դարձել է Չելտնեմի Խաղաղության դատավոր՝ դառնալով Անգլիայի առաջին կին դատավորներից մեկը։ Հիմնադրել է տարեցներին օգնություն տրամադրող կազմակերպություն, որն այժմ կոչվում է Չելտնեմի Լիլիան Ֆեյթֆուլի տուն։ Կյանքի վերջին ամիսներն անցկացրել է իր հիմնադրած տներից մեկում։

Վաղ կյանք և կրթություն
----------------------

Լիլիան Ֆեյթֆուլը ծնվել է 1865 թվականին Հոդեսդոնում, Հերթֆորդշիր նահանգում։ Նրա հայրը՝ Ֆրենսիս Ֆեյթֆուլը, գրասենյակային աշխատող էր։ Մայրը՝ Էդիթ Լլոյդը, խնամել է ութ երեխաներին, միաժամանակ գրել է *Անգլիայի պատմություն* աշխատանքը և հոդվածներ` ամսագրերի համար։ Վեց աղջիկներից և երկու տղաներից Լիլիանը երկրորդ ամենակրտսերն էր։ Ընտանիքը պատկանում էր միջին դասի վերին շերտին և ապրում էր Հարթֆորդշիր կոմսության ամառանոցում։ Ֆեյթֆուլլը նախնական կրթությունը ստացել է Հոդեսդոնի Գրանժ դպրոցում։ Այնուհետև ստացել է տնային ուսուցում մոր կողմից։ Կանանց իրավունքներիի առաջին ակտիվիստներից Էմիլի Ֆայթֆուլը նրա զարմուհին էր։ Ֆեյթֆուլլի ծնողները գենդերային իրավահավասարության և հանրային ազատական հայացքների հանդեպ հստակ դիրքորոշում ունեին, բայց նրանք արմատականներ չէին։

Ֆեյթֆուլն ընդունվել է Օքսֆորդի համալսարանի Սեմերվիլի քոլեջ՝ դրա հիմնադրվելուց ընդամենը չորս տարի անց, 1883 թվականին։ Նա հոկեյի կանանց թիմի առաջին ավագն էր և թենիսի քոլեջի չեմպիոնը։ 1887 թվականին դարձել է Անգլիայի առաջին կինը, որն ավարտել է քոլեջը։

Կարիերա
-------

1887 թվականից մինչև 1888 թվականը Ֆեյթֆուլը դասավանդել է Օքսֆորդի ավագ դպրոցում և եղել է Մադլեն Շաու Լեֆևրեի քարտուղարուհին։ 1889 թվականից մինչև 1894 թվականը եղել է Հոլոուեյի Թագավորական քոլեջի դասախոս, այնուհետեւ սկսել է աշխատել Լոնդոնի Թագավորական քոլեջում, որտեղ հաջորդ 13 տարիների ընթացքում փոխարինել է Կոռնելիա Շմիտցին։ Այստեղ նա հանդիպել է Վիրջինիա Վուլֆին։

1890 թվականին Ֆեյթֆուլն առաջարկել է, որ Օքսֆորդում կամ Քեմբրիջում միջբուհական մարզաձևերում մրցող կանայք պետք է ստանան հատուկ կրծքանշաններ, ինչպես նրանց տղամարդ գործընկերները։ Նրա առաջարկն իրականացվել է 1891 թվականին և սկիզբ է դրվել «Լեդի Բլյու» ուսանողական մրցույթին։ Մարգարեթ Ջիլիլենդի և Սառա Բուրսալլի հետ միասին Ֆեյթֆուլը կարծում էր, որ խոհարարության, լվացքի և հիգիենայի կենցաղային կարևոր թեմաները պետք է ընդգրկվեն համալսարանական քոլեջների ուսումնական ծրագրում։ Նա ցանկանում էր ազատվել գիտությամբ զբաղվող կանանց և «տնային գիտություն» ուսումնասիրող կանանց միջև առկա անդունդից։

1895 թվականին դարձել է կանանց հոկեյի ասոցիացիայի առաջին նախագահը և այդ պաշտոնը զբաղեցրել մինչև 1907 թվականը, երբ ստացել է կանանց Չելտենհեմ քոլեջի տնօրենի պաշտոնը՝ այդ պաշտոնում փոխարինելով Դորոթեա Բիլին։

Ֆեյթֆուլը մահացել է 1952 թվականի մայիսի 2-ին, Ֆեյթֆուլ Հաուսում և թաղվել է Չելտենհեմում։

Ծանոթագրություններ
------------------

1. 1 2 3 4  SNAC — 2010.
2. ↑  Oxford Dictionary of National Biography / C. Matthew — Oxford: OUP, 2004.
3. ↑  Adams, Pauline (1996). *Somerville for women: an Oxford college, 1879–1993*. Oxford University Press. էջ 61. ISBN 978-0-19-920179-2.
4. 1 2 3  «Lilian Faithfull». Oxford Dictionary of National Biography subscription. Վերցված է 2013 թ․ մայիսի 25-ին.
5. 1 2  Gorham, Deborah (2012). *The Victorian Girl and the Feminine Ideal*. Routledge. ISBN 978-0-415-62326-1.
6. 1 2 3  Hollingsworth, Kent (2010). *The Kentucky Thoroughbred*. University Press of Kentucky. էջ 44. ISBN 978-0-8131-3898-5.
7. 1 2  Batson, Judy G. (2008). *Her Oxford*. Vanderbilt University Press. էջեր 64–65. ISBN 978-0-8265-1610-7.
8. ↑  Clendinning, Anne (2004). *Demons and Domesticity: Women and the English Gas Industry, 1889–1939*. Ashgate Publishing, Ltd. էջ 110. ISBN 978-0-7546-0692-5.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | WikiTree |
|  |
| Բառարաններ և հանրագիտարաններ | Օքսֆորդի կենսագրական |
|  |
| Չափորոշչային վերահսկողություն | GND: 119151723 · ISNI: 0000000043237455 · LCCN: nb2006022141 · NUKAT: n2015046088 · VIAF: 26588832 · WorldCat VIAF: 26588832 |

 |